|  |  |
| --- | --- |
|

|  |
| --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝΠΕΡΙΦΕΡΕΙΑΚΗ ΔΙΕΥΘΥΝΣΗΠ/ΘΜΙΑΣ ΚΑΙ Δ/ΘΜΙΑΣ ΕΚΠ/ΣΗΣ ΑΤΤΙΚΗΣ**Δ/ΝΣΗ Δ/ΘΜΙΑΣ ΕΚΠ/ΣΗΣ ΑΝΑΤ. ΑΤΤΙΚΗΣ****ΤΜΗΜΑ Γ΄ ΠΡΟΣΩΠΙΚΟΥ****Ταχ. Δ/νση:** Ηρώων Πολυτεχνείου 9-11,  Τ.Κ.: 15344 - Γέρακας**Πληροφορίες:** Κοντού Θ.**Τηλέφωνο**: 210-3576086**Fax:** 210-3576094**e-mail:** mail@dide-anatol.att.sch.gr |

 |

 **Γέρακας, 03-09-2019**

 **Αριθ. Πρωτ.: Φ.22.4/14980**

**ΘΕΜΑ: ΠΡΟΚΗΡΥΞΗ ΠΛΗΡΩΣΗΣ ΘΕΣΕΩΝ ΥΠΕΥΘΥΝΩΝ ΠΛΗΡΟΦΟΡΙΚΗΣ**

**ΚΑΙ ΝΕΩΝ ΤΕΧΝΟΛΟΓΙΩΝ ΤΗΣ ΔΙΕΥΘΥΝΣΗΣ Δ/ΘΜΙΑΣ ΕΚΠ/ΣΗΣ ΑΝΑΤ. ΑΤΤΙΚΗΣ**

**ΓΙΑ ΤΟ ΥΠΟΛΟΙΠΟ ΤΗΣ ΤΡΙΕΤΟΥΣ ΘΗΤΕΙΑΣ**

**Ο Διευθυντής της Διεύθυνσης Δ/θμιας Εκπ/σης Ανατ. Αττικής**

Έχοντας υπ’ όψιν:

1. *Τις διατάξεις του Ν. 1566/1985 ( Φ.Ε.Κ 187, τ. Α’/ 30-09-1985) «Δομή και Λειτουργία της Πρωτοβάθμιας και Δευτεροβάθμιας Εκπαίδευσης και άλλες διατάξεις»*
2. *Την υπ’ αριθ. Φ.353.1./324/105657/Δ1/8-10-2002 της Απόφασης του ΥΠ.Δ.Β.Μ.Θ., (Φ.Ε.Κ. 1340/τ.Β΄/16-10-2002) «Καθορισμός των ειδικότερων καθηκόντων και αρμοδιοτήτων των προϊσταμένων των περιφερειακών υπηρεσιών πρωτοβάθμιας και δευτεροβάθμιας εκπαίδευσης, των διευθυντών και υποδιευθυντών των σχολικών μονάδων και ΣΕΚ και των συλλόγων των διδασκόντων»*
3. *Την υπ’ αριθ. 361.22/27/108543/Ε3/29-06-2018 Υ.Α. του ΥΠ.Π.Ε.Θ. με θέμα «Παράταση θητείας στελεχών Εκπαίδευσης»*
4. *Τις διατάξεις του Ν. 4547/2018 (ΦΕΚ 102/τ.Α΄/12-06-2018) «Αναδιοργάνωση των δομών υποστήριξης της πρωτοβάθμιας και δευτεροβάθμιας εκπαίδευσης και άλλες διατάξεις»*
5. *Την υπ’ αριθ. 222084/ΓΔ4 (ΦΕΚ 5919/τ.Β’/ 31-12-2018) Υπουργική Απόφαση «Καθορισμός των προσόντων, των αρμόδιων οργάνων, των κριτηρίων και της διαδικασίας επιλογής και τοποθέτησης των Υπευθύνων Πληροφορικής και Νέων Τεχνολογιών των Διευθύνσεων Εκπαίδευσης, καθώς και των ειδικότερων καθηκόντων και αρμοδιοτήτων τους.»*
6. *Την υπ’ αριθ. 4505/ΓΔ4/11-01-2019 εγκύκλιο του ΥΠ.Π.Ε.Θ. με θέμα «Δημοσίευση Υπουργικής Απόφασης και χρονοδιάγραμμα διαδικασίας επιλογής των Υπευθύνων Πληροφορικής και Νέων Τεχνολογιών των Διευθύνσεων Εκπαίδευσης»*
7. *Την υπ’ αριθ. 10378/ΓΔ4/23-01-2019, εγκύκλιο του ΥΠ.Π.Ε.Θ., όπως αυτή ανακοινοποιήθηκε στο ορθό.*
8. *Την ανάγκη πλήρωσης μίας (1) θέση Υπευθύνου Πληροφορικής και Νέων Τεχνολογιών της Δ/νσης Δ.Ε. Αν. Αττικής σύμφωνα με τα οριζόμενα στο άρθρο 14 του Ν.4547/2018.*

**Π Ρ Ο Κ Η Ρ Υ Σ Σ Ο Υ Μ Ε**

Την πλήρωση μίας (01) θέσης Υπευθύνου Πληροφορικής και Νέων Τεχνολογιών της Δ/νσης Δ.Ε. Αν. Αττικής και προσκαλούμε τους υποψήφιους που έχουν τα νόμιμα προσόντα και επιθυμούν να συμμετάσχουν στη διαδικασία επιλογής να υποβάλουν σχετική αίτηση υποψηφιότητας, υπόδειγμα της οποίας επισυνάπτεται στο Παράρτημα 1 της παρούσας, συνοδευόμενη από τα απαραίτητα δικαιολογητικά, εντός της τασσόμενης προθεσμίας, ήτοι **από την Τετάρτη 4 Σεπτεμβρίου 2019 έως και τη Δευτέρα 16 Σεπτεμβρίου 2019 και ώρα 14:00μ.μ.**

**Ι. ΠΡΟΫΠΟΘΕΣΕΙΣ ΕΠΙΛΟΓΗΣ – ΚΡΙΤΗΡΙΑ ΕΠΙΛΟΓΗΣ**

* Οι υποψήφιοι για τις θέσεις των Υπευθύνων Πληροφορικής και Νέων Τεχνολογιών της Δ/νσης Δ.Ε. Αν. Αττικής **μπορούν να είναι εκπαιδευτικοί του Κλάδου ΠΕ86, που υπηρετούν σε οργανική θέση σχολικής μονάδας της Διεύθυνσης Δευτεροβάθμιας Εκπαίδευσης Αν. Αττικής**, οι οποίοι έχουν επταετή τουλάχιστον εκπαιδευτική υπηρεσία στην Πρωτοβάθμια ή στη Δευτεροβάθμια Εκπαίδευση και έχουν ασκήσει διδακτικά καθήκοντα σε σχολικές μονάδες ή Εργαστηριακά Κέντρα (Ε.Κ.) για πέντε (5) τουλάχιστον έτη.
* Δεν έχουν δικαίωμα συμμετοχής στη διαδικασία επιλογής όσοι εκπαιδευτικοί κατέχουν θέση στελέχους της εκπαίδευσης με θητεία, όσοι τελούν σε εκπαιδευτική άδεια, καθώς και όσοι αποχωρούν υποχρεωτικά από την υπηρεσία λόγω συνταξιοδότησης κατά τη διάρκεια της τριετούς θητείας.

**Οι προαναφερθείσες ιδιότητες δεν πρέπει να συντρέχουν τόσο κατά το χρόνο λήξης της προθεσμίας υποβολής της αίτησης υποψηφιότητας όσο και κατά το χρόνο τοποθέτησης από το αρμόδιο όργανο.**

* Οι Υπεύθυνοι Πληροφορικής και Νέων Τεχνολογιών επιλέγονται με βάση τα ακόλουθα κριτήρια:

**α) επιστημονική συγκρότηση, η οποία αναλύεται στα επιμέρους κριτήρια**

(αα) τίτλοι σπουδών,

(ββ) γνώση ξένων γλωσσών,

(γγ) επιμόρφωση,

(δδ) διδακτικό - επιμορφωτικό έργο,

 (εε) συμμετοχή σε ερευνητικά προγράμματα και

(στστ) συγγραφικό έργο και εισηγήσεις σε συνέδρια,

**β) διοικητική-διδακτική εμπειρία, η οποία αναλύεται στα επιμέρους κριτήρια**

(αα) διοικητική εμπειρία και

(ββ) διδακτική εμπειρία,

**γ) προσωπικότητα - γενική συγκρότηση**

* Τα προαναφερθέντα κριτήρια αποτιμώνται με σαράντα τέσσερις (44) μονάδες κατ' ανώτατο όριο, σύμφωνα με τα οριζόμενα στα άρθρα 4 έως και 6 της υπ’ αριθ. 222084/ΓΔ4 (ΦΕΚ 5919/τ.Β’/ 31-12-2018) Υπουργικής Απόφασης.

**Τα προσόντα και τα κριτήρια επιλογής πρέπει να συντρέχουν κατά τη λήξη της προθεσμίας υποβολής των αιτήσεων υποψηφιοτήτων.**

**ΙΙ. ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ ΥΠΟΨΗΦΙΟΤΗΤΑΣ**

1. Οι ενδιαφερόμενοι υποβάλλουν τις αιτήσεις υποψηφιότητας για την επιλογή τους ως Υπευθύνων Πληροφορικής και Νέων Τεχνολογιών της Δ/νσης Δ.Ε. Αν. Αττικήςστο γραφείο Πρωτοκόλλου της Διεύθυνσης Δευτεροβάθμιας Εκπαίδευσης Ανατ. Αττικής (Ηρώων Πολυτεχνείου 9-11, Γέρακας Αττικής) όπου έχουν οργανική θέση.
2. Οι αιτήσεις συνοδεύονται από φάκελο υποψηφιότητας στον οποίο εμπεριέχονται όλα τα απαραίτητα δικαιολογητικά για την απόδειξη των τυπικών προσόντων των υποψηφίων, ομαδοποιημένα σε υποενότητες, όπως αυτές αναλύονται στο βιογραφικό σημείωμα. Ο ως άνω φάκελος περιλαμβάνει:

**α)** Βιογραφικό σημείωμα.

**β)** Αντίγραφα τίτλων σπουδών και επιμόρφωσης.

**γ)** Αποδεικτικά γνώσης ξένων γλωσσών.

**δ)** Αποδεικτικά συγγραφικού έργου και εισηγήσεων σε συνέδρια, τα οποία υποβάλλονται σε ψηφιακή μορφή (CD ή άλλο πρόσφορο ηλεκτρονικό μέσο αποθήκευσης). Για κάθε βιβλίο αναφέρεται αντίστοιχα στο βιογραφικό σημείωμα ο Διεθνής Πρότυπος Αριθμός Βιβλίου (ISBN). Αντίτυπα του συγγραφικού έργου δεν υποβάλλονται.

**ε)** Βεβαιώσεις ή υπηρεσιακά έγγραφα που αφορούν στο διδακτικό - επιμορφωτικό έργο, τη συμμετοχή σε ερευνητικά προγράμματα και στην διοικητική και διδακτική εμπειρία, τα οποία πρέπει να αναφέρουν χρόνο έναρξης και λήξης, κατά περίπτωση.

**στ)** Κάθε άλλο δικαιολογητικό που κατά την κρίση του υποψηφίου μπορεί να συμβάλλει στη διαμόρφωση της κρίσης του Συμβουλίου περί της προσωπικότητας και της γενικής συγκρότησης του.

**ζ)** Υπεύθυνη δήλωση του ν. 1599/1986 (Α' 75) με την οποία βεβαιώνεται:

**αα)** ότι ο υποψήφιος δεν κατέχει θέση στελέχους της εκπαίδευσης, δεν τελεί σε εκπαιδευτική άδεια και δεν επίκειται η υποχρεωτική αποχώρηση του από την υπηρεσία λόγω συνταξιοδότησης κατά τη διάρκεια της τριετούς θητείας,

**ββ)** η γνησιότητα των υποβαλλόμενων τίτλων σπουδών και λοιπών δικαιολογητικών.

Όλοι οι τίτλοι σπουδών που προέρχονται από ιδρύματα ανώτατης εκπαίδευσης της αλλοδαπής, πρέπει να είναι αναγνωρισμένοι από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.)/Διαπανεπιστημιακό Κέντρο Αναγνώρισης Τίτλων Σπουδών της Αλλοδαπής (ΔΙ.Κ.Α.Τ.Σ.Α.) ή το Ινστιτούτο Τεχνολογικής Εκπαίδευσης (Ι.Τ.Ε.).

Ξενόγλωσσες βεβαιώσεις ή έγγραφα πρέπει να έχουν επίσημα μεταφραστεί από την αρμόδια υπηρεσία του Υπουργείου Εξωτερικών ή άλλο αρμόδιο κατά νόμο όργανο.

**Μετά τη λήξη της προθεσμίας υποβολής των αιτήσεων δεν γίνονται δεκτά συμπληρωματικά δικαιολογητικά.**

**ΙΙΙ. ΔΙΑΔΙΚΑΣΙΑ ΕΠΙΛΟΓΗΣ ΚΑΙ ΤΟΠΟΘΕΤΗΣΗΣ**

Αρμόδιο όργανο για την επιλογή των Υπευθύνων Πληροφορικής και Νέων Τεχνολογιών της Δ/νσης Δ.Ε. Αν. Αττικής είναι το οικείο Περιφερειακό Υπηρεσιακό Συμβούλιο Πρωτοβάθμιας ή Δευτεροβάθμιας Εκπαίδευσης (Π.Υ.Σ.Δ.Ε.).

Η Διεύθυνση Δ.Ε. Αν. Αττικής στην οποία υποβάλλονται οι αιτήσεις, εκδίδει πιστοποιητικό υπηρεσιακών μεταβολών στο οποίο διατυπώνει τυχόν παρατηρήσεις σε περίπτωση που διαπιστώνονται διαφορές μεταξύ των δηλούμενων στοιχείων της αίτησης και των στοιχείων που τηρεί η Υπηρεσία. Το ως άνω πιστοποιητικό διαβιβάζεται μαζί με την αίτηση και το φάκελο υποψηφιότητας στο αρμόδιο υπηρεσιακό συμβούλιο. Οι αιτήσεις και οι φάκελοι υποψηφιότητας μαζί με το πιστοποιητικό υπηρεσιακών μεταβολών τίθενται υπόψη του αρμόδιου υπηρεσιακού συμβουλίου και διατηρούνται στη Διεύθυνση Εκπαίδευσης καθ' όλη τη διάρκεια της θητείας των Υπευθύνων Πληροφορικής και Νέων Τεχνολογιών.

Το αρμόδιο υπηρεσιακό συμβούλιο, σε συνεδρίαση του που πραγματοποιείται μέσα σε δέκα (10) ημέρες από τη λήξη της προθεσμίας υποβολής των υποψηφιοτήτων, επιλέγει τους υποψηφίους που έχουν τα τυπικά προσόντα για να γίνουν δεκτοί στη διαδικασία επιλογής και καταρτίζει τους σχετικούς πίνακες δεκτών και μη δεκτών υποψηφίων, κατά αλφαβητική σειρά, παραθέτοντας την αιτιολογία περιπτώσεων υποψηφίων που δεν γίνονται δεκτοί. Οι πίνακες αναρτώνται στην ιστοσελίδα της Διεύθυνσης Εκπαίδευσης.

Οι υποψήφιοι μπορούν να υποβάλουν έγγραφη ένσταση κατά των πινάκων μέσα σε τρεις (3) εργάσιμες ημέρες από την ανάρτηση τους. Οι ενστάσεις υποβάλλονται με ηλεκτρονικό ταχυδρομείο (e-mail).

Μέσα σε τρεις (3) εργάσιμες ημέρες από την παραλαβή τους, το αρμόδιο υπηρεσιακό συμβούλιο αποφαίνεται αιτιολογημένα για τις ενστάσεις και αναπροσαρμόζει τους πίνακες. Κατά τα λοιπά, εφαρμόζεται το τελευταίο εδάφιο της παρ. 6 της υπ’ αριθ. 222084/ΓΔ4 (ΦΕΚ 5919/τ.Β’/ 31-12-2018) Υ.Α.

Το αρμόδιο υπηρεσιακό συμβούλιο, βάσει των κριτηρίων των περιπτ. α' και β' της παρ. 1 του άρθρου 3 της ανωτέρω Υ.Α., καταρτίζει προσωρινό πίνακα κατάταξης των δεκτών υποψηφίων, ο οποίος αναρτάται στην ιστοσελίδα της Διεύθυνσης Δ.Ε. Αν. Αττικής. Οι υποψήφιοι μπορούν να υποβάλουν έγγραφη ένσταση κατά του πίνακα σύμφωνα με τις παρ. 7 και 8 του άρθρου 7 της υπ’ αριθ. 222084/ΓΔ4 (ΦΕΚ 5919/τ.Β’/ 31-12-2018) Υ.Α., η οποία εφαρμόζεται κατά τα λοιπά.

Ύστερα από την κρίση επί των ενστάσεων και την ανάρτηση του αναμορφωμένου προσωρινού πίνακα κατάταξης στην ιστοσελίδα της Διεύθυνσης Εκπαίδευσης, το αρμόδιο υπηρεσιακό συμβούλιο ορίζει τις ημερομηνίες πρόσκλησης των υποψηφίων σε προφορική συνέντευξη. Η πρόσκληση, με τις ημερομηνίες κατά τις οποίες καλούνται οι υποψήφιοι στη συνέντευξη, αναρτάται στην ιστοσελίδα της Διεύθυνσης Εκπαίδευσης τουλάχιστον σαράντα οκτώ (48) ώρες πριν από την έναρξη της διαδικασίας.

Μετά το πέρας της συνέντευξης του υποψηφίου, κάθε μέλος του αρμόδιου υπηρεσιακού συμβουλίου καταγράφει αιτιολογημένα τις αξιολογικές μονάδες όπως αυτές προκύπτουν από τη διαδικασία της συνέντευξης. Τελικές αξιολογικές μονάδες για το κριτήριο της περίπτ. γ' της παρ. 1 του άρθρου 3 είναι ο μέσος όρος των μονάδων όλων των παρόντων μελών του Συμβουλίου. Μετά το πέρας της προφορικής συνέντευξης όλων των υποψηφίων, το αρμόδιο υπηρεσιακό συμβούλιο καταρτίζει τον οριστικό αξιολογικό πίνακα βάσει των συνολικών αξιολογικών μονάδων του κάθε υποψηφίου. Το σύνολο των αξιολογικών μονάδων προκύπτει από το άθροισμα όλων των μονάδων των επιμέρους κατηγοριών. Υποψήφιοι που δεν προσέρχονται στη συνέντευξη αποκλείονται από την επιλογή.

Σε περίπτωση συγκέντρωσης συνολικά ίσου αριθμού μονάδων, προηγείται στον οριστικό αξιολογικό πίνακα ο υποψήφιος που συγκεντρώνει περισσότερες μονάδες στα κριτήρια κατά τη σειρά που αναφέρονται στην παρ. 1 του άρθρου 3 της υπ’ αριθ. 222084/ΓΔ4 (ΦΕΚ 5919/τ.Β’/ 31-12-2018) Υ.Α.

Ο οριστικός αξιολογικός πίνακας επιλογής Υπευθύνων Πληροφορικής και Νέων Τεχνολογιών της Διεύθυνσης Εκπαίδευσης επικυρώνεται από τον Διευθυντή Εκπαίδευσης, ύστερα από έλεγχο νομιμότητας. Ο πίνακας αναρτάται στην ιστοσελίδα της Διεύθυνσης Εκπαίδευσης και ισχύει για το χρονικό διάστημα μέχρι την ολοκλήρωση της διαδικασίας επιλογής και τοποθέτησης των επόμενων Υπευθύνων. Οι πίνακες είναι ενιαίοι για τις θέσεις Υπευθύνων Πληροφορικής και Νέων Τεχνολογιών ανά Διεύθυνση Εκπαίδευσης.

**Οι εγγεγραμμένοι στους τελικούς αξιολογικούς πίνακες επιλογής αποσπώνται στη Διεύθυνση Εκπαίδευσης και τοποθετούνται στο Τμήμα Πληροφορικής και Νέων Τεχνολογιών, ως Υπεύθυνοι Πληροφορικής και Νέων Τεχνολογιών, με απόφαση του οικείου Διευθυντή Εκπαίδευσης, σύμφωνα με τη σειρά κατάταξης τους.** Αν μετά τις τοποθετήσεις κατά το προηγούμενο εδάφιο δεν συμπληρωθεί ο προβλεπόμενος στο άρθρο 1 της υπ’ αριθ. 222084/ΓΔ4/27-12-2018 Υ.Α. αριθμός για τη Διεύθυνση Δ/θμιας Εκπαίδευσης Αν. Αττικής, ο αριθμός αυτός συμπληρώνεται με την απόσπαση και τοποθέτηση υποψηφίων του τελικού αξιολογικού πίνακα επιλογής, κατά τη σειρά εγγραφής τους στον πίνακα.

Σε περίπτωση έλλειψης υποψηφίων ή εξάντλησης του πίνακα, οι σχετικές λειτουργικές ανάγκες καλύπτονται έως τη λήξη του σχολικού έτους με την απόσπαση και τοποθέτηση του αναλογούντος αριθμού εκπαιδευτικών του κλάδου ΠΕ86, που διαθέτουν τα προσόντα του άρθρου 2 της προαναφερθείσας Υ.Α. Η απόσπαση πραγματοποιείται με απόφαση του Διευθυντή Εκπαίδευσης, ύστερα από πρόταση του οικείου Π.Υ.Σ.Δ.Ε.. Κατά τη λήξη του σχολικού έτους, εκδίδεται νέα προκήρυξη για την επιλογή και τοποθέτηση Υπευθύνων Πληροφορικής και Νέων Τεχνολογιών για το υπόλοιπο της θητείας και, εφόσον η σχετική διαδικασία αποβεί άγονη, επαναλαμβάνεται η διαδικασία των προηγούμενων εδαφίων.

**Η επιλογή και τοποθέτηση των Υπευθύνων Πληροφορικής και Νέων Τεχνολογιών γίνεται για το υπόλοιπο της τριετούς θητείας, ξεκινά με την τοποθέτηση τους και λήγει την 31η Ιουλίου 2022.**

 **Υποψήφιοι που δεν αναλαμβάνουν υπηρεσία εντός τριών (3) ημερών από την τοποθέτηση τους, διαγράφονται από τον οικείο πίνακα επιλογής.**

**Επισημαίνεται ότι η διαδικασία επιλογής και η τοποθέτηση των υποψηφίων θα γίνει σύμφωνα με τα οριζόμενα στον Ν. 4547/2018 (ΦΕΚ 102/τ.Α΄/12-06-2018) και στην υπ’ αριθ. 222084/ΓΔ4 (ΦΕΚ 5919/τ.Β’/ 31-12-2018) Υπουργική Απόφαση Υπουργική Απόφαση.**

**ΔΙΕΥΚΡΙΝΙΣΗ**:

Η παρούσα προκήρυξη αναρτάται στην ιστοσελίδα της Διεύθυνσης Δευτεροβάθμιας Εκπαίδευσης Ανατολικής Αττικής και κοινοποιείται σε όλες τις σχολικές μονάδες αρμοδιότητας της Διεύθυνσης Δ.Ε. Αν. Αττικής

Παρακαλούμε τους Διευθυντές των σχολικών μονάδων για την άμεση ενημέρωση των εκπαιδευτικών με τον προσφορότερο δυνατό τρόπο.

**Ο ΔΙΕΥΘΥΝΤΗΣ**

**Δ/ΝΣΗΣ Δ.Ε. ΑΝΑΤ. ΑΤΤΙΚΗΣ**

**ΣΤΕΦΑΝΟΣ Ν. ΚΑΠΕΛΛΑΣ**

**ΟΙΚΟΝΟΜΟΛΟΓΟΣ**

**ΚΟΙΝΟΠΟΙΗΣΗ:**

1. **ΥΠ.Π.Ε.Θ.**

(Γενική Δ/νση Προσωπικού Π/θμιας και Δ/θμιας Εκπ/σης

 Αυτοτελές Τμήμα Στελεχών Εκπ/σης Π/θμιας και Δ/μιας Εκπ/σης)

1. **ΠΕΡΙΦΕΡΕΙΑΚΗ ΔΙΕΥΘΥΝΣΗ ΕΚΠ/ΣΗΣ ΑΤΤΙΚΗΣ**
2. **ΔΙΕΥΘΥΝΣΕΙΣ Π/ΘΜΙΑΣ ΚΑΙ Δ/ΘΜΙΑΣ ΕΚΠΑΙΔΕΥΣΗΣ ΤΗΣ ΧΩΡΑΣ.**
3. **ΣΧΟΛΙΚΕΣ ΜΟΝΑΔΕΣ Δ.Δ.Ε ΑΝ. ΑΤΤΙΚΗΣ**

**ΠΑΡΑΡΤΗΜΑ 1**

|  |
| --- |
| **ΑΙΤΗΣΗ ΥΠΟΨΗΦΙΟΤΗΤΑΣ****ΓΙΑ ΘΕΣΗ ΥΠΕΥΘΥΝΟΥ/ΗΣ ΠΛΗΡΟΦΟΡΙΚΗΣ ΚΑΙ ΝΕΩΝ ΤΕΧΝΟΛΟΓΙΩΝ****ΤΗΣ ΔΙΕΥΘΥΝΣΗΣ Δ/ΘΜΙΑΣ ΕΚΠ/ΣΗΣ ΑΝΑΤ. ΑΤΤΙΚΗΣ** |
| **ΣΤΟΙΧΕΙΑ ΑΤΟΜΙΚΗΣ ΚΑΙ ΥΠΗΡΕΣΙΑΚΗΣ ΚΑΤΑΣΤΑΣΗΣ** |
| **Επώνυμο:** |  |
| **Όνομα:** |  |
| **Πατρώνυμο:** |  |
| **Ημερομηνία Γέννησης:** |  |
| **Αριθμός Μητρώου:** |  |
| **Κλάδος/Ειδικότητα:** |  |
| **Οργανική θέση στην οποία υπηρετεί:** |  |
| **Διεύθυνση οργανικής θέσης:** |  |
| **Αριθ. ΦΕΚ Διορισμού:** |  |
| **Ημερομηνία ΦΕΚ Διορισμού:** |  |
| **Ημερομηνία Ανάληψης υπηρεσίας:** |  |
| **Βαθμός:** |  |
| **Τηλέφωνο Υπηρεσίας:** |  |
| **e-mail Υπηρεσίας:** |  |
| **Διεύθυνση κατοικίας:** |  |
| **Πόλη:** |  | **Τ.Κ :** |
| **Τηλέφωνο Κατοικίας:** |  |
| **Κινητό τηλέφωνο:** |  |
| **Προσωπικό e-mail:** |  |
| **ΠΡΟΫΠΟΘΕΣΕΙΣ ΕΠΙΛΟΓΗΣ** |
| **ΕΚΠΑΙΔΕΥΤΙΚΗ ΥΠΗΡΕΣΙΑ ≥7 ετών** | **Ε: ……….. Μ: ……… Η: ……..** |
| **Άσκηση διδακτικών καθηκόντων σε σχολικές μονάδες και Εργαστηριακά Κέντρα (≥ 5 ετών)** | **Ε: ……….. Μ: ……… Η: ……..** |
| **Υπηρετώ με οργανική θέση στη** **Διεύθυνση Δ.Ε. Αν. Αττικής** |  |

|  |  |
| --- | --- |
| **ΕΠΙΣΤΗΜΟΝΙΚΗ ΣΥΓΚΡΟΤΗΣΗ** | ***Σημειώστε ΝΑΙ/ΟΧΙ*** |
| **Διδακτορικό δίπλωμα στην Πληροφορική ή σε συναφές γνωστικό αντικείμενο** |  |
| **Διδακτορικό δίπλωμα σε γνωστικό αντικείμενο μη συναφές με την Πληροφορική** |  |
| **Μεταπτυχιακός τίτλος σπουδών στην Πληροφορική ή σε συναφές γνωστικό αντικείμενο** |  |
| **Μεταπτυχιακός τίτλος σπουδών σε γνωστικό αντικείμενο μη συναφές με την Πληροφορική** |  |
| **Δεύτερος Μεταπτυχιακός Τίτλος Σπουδών**  |  |
| **Δεύτερο Πτυχίο ΑΕΙ** |  |
| **Πιστοποιημένη γνώση ξένης γλώσσας με τίτλο επιπέδου Γ2**  |  |
| **Πιστοποιημένη γνώση ξένης γλώσσας με τίτλο επιπέδου Γ1** |  |
| **πιστοποιημένη γνώση ξένης γλώσσας με τίτλο επιπέδου Β2** |  |
| **Πιστοποιημένη γνώση δεύτερης ξένης γλώσσας με τίτλο επιπέδου Γ2** |  |
| **Πιστοποιημένη γνώση δεύτερης ξένης γλώσσας με τίτλο επιπέδου Γ1** |  |
| **Πιστοποιημένη γνώση δεύτερης ξένης γλώσσας με τίτλο επιπέδου Β2** |  |
| **Βεβαίωση ή πιστοποιητικό ετήσιας επιμόρφωσης της Ανώτατης Σχολής Παιδαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.) ή της Σχολής Εκπαιδευτικών Λειτουργών Επαγγελματικής και Τεχνικής Εκπαίδευσης (Σ.Ε.Λ.Ε.Τ.Ε.)** |  |
| **Βεβαίωση ή πιστοποιητικό ετήσιας επιμόρφωσης Α.Ε.Ι. διάρκειας τριακοσίων (300) τουλάχιστον ωρών ή και εννεάμηνης διάρκειας, συναφούς με το γνωστικό αντικείμενο της Πληροφορικής** |  |
| **Βεβαίωση παρακολούθησης πιστοποιημένων επιμορφωτικών προγραμμάτων του Υπουργείου Παιδείας, Έρευνας και Θρησκευμάτων (ΥΠ.Π.Ε.Θ.), του Ινστιτούτου Εκπαιδευτικής Πολιτικής (Ι.Ε.Π.) ή του Εθνικού Κέντρου Δημόσιας Διοίκησης και Αυτοδιοίκησης (Ε.Κ.Δ.Δ.Α.), συναφών με το γνωστικό αντικείμενο της Πληροφορικής** |  |
| **αυτοδύναμο διδακτικό έργο σε Α.Ε.Ι. ή στη Σ.Ε.Λ.Ε.Τ.Ε** |  |
| **Συμμετοχή ως επιμορφωτής σε επιμορφωτικά προγράμματα του ΥΠ.Π.Ε.Θ., του Ι.Ε.Π. ή του Παιδαγωγικού Ινστιτούτου (Π.Ι.)** |  |
| **Συμμετοχή σε ερευνητικά προγράμματα, την ευθύνη υλοποίησης των οποίων έχουν νομικά πρόσωπα δημοσίου δικαίου (Ν.Π.Δ.Δ.)** |  |
| **Συγγραφή σχολικών εγχειριδίων ή βιβλίων για το γνωστικό αντικείμενο της Πληροφορικής και Νέων Τεχνολογιών/Τεχνολογιών Πληροφορίας και Επικοινωνίας (Τ.Π.Ε.) που έχουν εκδοθεί με ISBN, ατομικά ή ομαδικά** |  |
| **Δημοσιεύσεις άρθρων σχετικών με την Πληροφορική και την εισαγωγή των Τ.Π.Ε./Νέων Τεχνολογιών στην Εκπαίδευση σε επιστημονικά περιοδικά** |  |
| **Εισηγήσεις με περιεχόμενο σχετικό με την Πληροφορική και τις Τ.Π.Ε. σε πρακτικά συνεδρίων που διοργανώνονται από το ΥΠ.Π.Ε.Θ., Α.Ε.Ι. ή άλλους Εποπτευόμενους από το ΥΠ.Π.Ε.Θ. φορείς ή επιστημονικούς φορείς ή επιστημονικά περιοδικά με κριτές** |  |
| **Σχεδίαση και παραγωγή εκπαιδευτικού υποστηρικτικού υλικού (εκπαιδευτικού λογισμικού, επιμορφωτικού υλικού) που αποτελεί προϊόν του ΥΠ.Π.Ε.Θ. ή εποπτευόμενου φορέα του, για τη διδασκαλία της Πληροφορικής και των Τ.Π.Ε./Νέων Τεχνολογιών** |  |
| **Συμμετοχή σε ομάδα του Ι.Ε.Π. ή του Π.Ι. για τη σύνταξη Αναλυτικού Προγράμματος Σπουδών-Διαθεματικού Ενιαίου Πλαισίου Προγραμμάτων Σπουδών (Α.Π.Σ. - Δ.Ε.Π.Π.Σ.) ή την αναμόρφωση-εξορθολογισμό Προγραμμάτων Σπουδών και διδακτικής ύλης για την Πληροφορική και τις Τ.Π.Ε. / Νέες Τεχνολογίες** |  |

|  |  |
| --- | --- |
| **ΔΙΟΙΚΗΤΙΚΗ –ΔΙΔΑΚΤΙΚΗ ΕΜΠΕΙΡΙΑ** | ***Σημειώστε***  |
| **ΔΙΟΙΚΗΤΙΚΗ ΕΜΠΕΙΡΙΑ** |
| **Άσκηση καθηκόντων της υποπερίπτ. αα' της περίπτ. α' της παρ. 3 του άρθρου 24 του ν. 4547/2018** | **Ε: ……….. Μ: ……… Η: ……..** |
| **Άσκηση καθηκόντων της υποπερίπτ. ββ' της περίπτ. α' της παρ. 3 του άρθρου 24 του ν. 4547/2018** | **Ε: ……….. Μ: ……… Η: ……..** |
| **Άσκηση καθηκόντων της υποπερίπτ. γγ' της περίπτ. α' της παρ. 3 του άρθρου 24 του ν. 4547/2018** | **Ε: ……….. Μ: ……… Η: ……..** |
| **Άσκηση καθηκόντων της υποπερίπτ. δδ' της περίπτ. α' της παρ. 3 του άρθρου 24 του ν. 4547/2018** | **Ε: ……….. Μ: ……… Η: ……..** |
| **ΔΙΔΑΚΤΙΚΗ ΕΜΠΕΙΡΙΑ** |
| **Άσκηση διδακτικών καθηκόντων της περίπτ. αα' της περίπτ. β' της παρ. 3 του άρθρου 24 του ν. 4547/2018** | **Ε: ……….. Μ: ……… Η: ……..** |
| **Διδακτική υπηρεσία ως Υπεύθυνος Πληροφορικής και Νέων Τεχνολογιών του άρθρου 14 του ν. 4547/2018 ή ως υπεύθυνος ή αποσπασμένος εκπαιδευτικός σε Κέντρο Πληροφορικής και Νέων Τεχνολογιών (ΚΕ.ΠΛΗ. ΝΕ.Τ.)** | **Ε: ……….. Μ: ……… Η: ……..** |
| **Διδακτική υπηρεσία της περίπτ. ββ' της περίπτ. β' της παρ. 3 του άρθρου 24 του ν. 4547/2018, πλην της οριζόμενης στην περίπτ. β' της παρούσας παραγράφου** | **Ε: ……….. Μ: ……… Η: ……..** |

**Δηλώνω ότι τα παραπάνω στοιχεία είναι αληθή και υποβάλλω τα σχετικά δικαιολογητικά (επισυνάπτεται αριθμημένος κατάλογος συνημμένων).**

**Τόπος ………………………..…………..………**

**Ημερομηνία αίτησης: ………..………………….**

**Ο/η αιτών/ούσα – δηλών/ούσα *(υπογραφή)***